**Άσκηση:** Δημιουργήστε ένα αρχείο Excel με δυνατότητα αποθήκευσης μακροεντολών ακολουθώντας τις κάτωθι οδηγίες και αποθηκεύστε το ως “Άσκηση\_ΧΧΧΧΧΧΧ.xlsm” (όπου ΧΧΧΧΧΧΧ ο αριθμός μητρώου σας). Μορφοποιήστε τα δεδομένα των παρακάτω ζητημάτων, ώστε να εμφανίζονται με τη σωστή μορφή κατά περίπτωση (π.χ. νομισματική ή λογιστική μορφή, με δύο δεκαδικά ψηφία, όταν οι αριθμοί αναφέρονται σε χρηματικά ποσά) και τα αποτελέσματα κάθε στήλης και γραμμής να είναι ορατά απαιτώντας μόνο τη μετακίνηση των μπαρών κύλισης πάνω – κάτω και δεξιά – αριστερά. Μπορείτε να χρησιμοποιήσετε τη σταθεροποίηση τμημάτων παραθύρου για διευκόλυνση δική σας και του αναγνώστη.

Δημιουργήστε ένα φύλλο στο αρχείο σας με όνομα “Μακροεντολές”. Για αυτό το ζήτημα θα χρειαστείτε τα δεδομένα που υπάρχουν στο φύλλο “Αποτελέσματα\_Χρήσης” του αρχείου “Δεδομένα”. Αντιγράψτε τα δεδομένα από το φύλλο “Αποτελέσματα\_Χρήσης” στις ίδιες ακριβώς θέσεις του φύλλου “Μακροεντολές”. Θεωρείστε ενιαίο συντελεστή φορολόγησης για όλες τις εταιρίες, ίσο με 36%. Χρησιμοποιείστε το κελί Μ1 για να εισάγετε το συντελεστή φορολόγησης. Προσθέστε παχύ περίγραμμα γύρω από το κελί του συντελεστή φορολόγησης και επιλέξτε το πράσινο για χρώμα γεμίσματος και το λευκό για χρώμα γραμματοσειράς. Καταγράψτε μία μακροεντολή με όνομα “Μακρο1”, η οποία θα αποθηκευτεί στο αρχείο που εργάζεστε και όχι στο PERSONAL και θα εκτελεί τα εξής βήματα: Δημιουργήστε όλα τα περιγράμματα, παχύ εξωτερικό περίγραμμα σε όλο τον πίνακα και διπλή γραμμή μεταξύ διαφορετικών εταιριών. Στο κελί Μ2 εισάγετε τον τίτλο “Φόρος” και υπολογίστε τη στήλη του φόρου ως εξής: Αν τα κέρδη προ φόρων (ΚΠΦ) είναι θετικά, ο φόρος είναι ίσος με 36% επί ΚΠΦ, διαφορετικά είναι ίσος με μηδέν. Στο κελί Ν2 εισάγετε τον τίτλο “Αντιστοιχία Πωλήσεων – ΚΠΦ”, στο κελί Ν3 αποδώστε την τιμή της στήλης ΚΠΦ που αντιστοιχεί στο μέσο όρο των πωλήσεων της πρώτης εταιρίας στο κελί Ν13 αποδώστε την τιμή της στήλης ΚΠΦ που αντιστοιχεί στο μέσο όρο των πωλήσεων της δεύτερης εταιρίας κ.ο.κ. Ολοκληρώστε την καταγραφή της μακροεντολής.

Θεωρείστε ότι η εταιρία διανέμει το 53% των κερδών μετά από φόρους. Δημιουργήστε μία συνάρτηση με όνομα “ΔιαΚερ” με χρήση της VBA, η οποία θα λαμβάνει ως ορίσματα τις μεταβλητές ΚΠΦ και Φόρος και θα υπολογίζει το ποσό των Διανεμόμενων Κερδών της εταιρίας ως (ΚΠΦ μείον Φόρος) επί 0,53, αν τα κέρδη προ φόρων (ΚΠΦ) είναι θετικά, διαφορετικά τα Διανεμόμενα Κέρδη θα είναι ίσα με μηδέν.

Δημιουργήστε ένα φύλλο στο αρχείο σας με όνομα “Match”. Για αυτό το ζήτημα θα χρειαστείτε τα δεδομένα που υπάρχουν στο φύλλο του αρχείου “Δεδομένα\_2”. Αντιγράψτε τα δεδομένα από το φύλλο “Φύλλο 1” στις ίδιες ακριβώς θέσεις του φύλλου “ Match”. Στη στήλη G θα ελέγξετε αν η τιμή της CUSIP της Database 2 (στήλες D και E) υπάρχει στην Database 1 (στήλες Α και Β) και αν υπάρχει θα εμφανίζεται η τιμή της CUSIP της Database 1, ενώ αν δεν υπάρχει θα εμφανίζεται η τιμή 0. Στη στήλη Η, αν υπάρχει το CUSIP της Database 2 στην Database 1, θα εμφανίζεται το όνομα της εταιρείας της Database 1 (στήλη Α όχι Β). Στο κελί Ι2 θα εμφανίζεται το πλήθος των εταιρειών της Database 2 που υπάρχουν στην Database 1.

**Προαιρετικά**: Στη στήλη J, χρησιμοποιήστε τη συνάρτηση match ώστε να εμφανίζεται ο αριθμός της γραμμής στην οποία εντοπίζεται η εταιρεία στην Database 2.